এদিকে রোহিঙ্গারা যাতে ভোটার হতে ও পাসপোর্ট করাতে না পারে সে ব্যাপারে জনপ্রতিনিধিসহ সবাইকে সতর্ক থাকার আহ্বান জানিয়েছেন চট্টগ্রাম বিভাগীয় কমিশনার মো. আবদুল মান্নান। তিনি বলেন ‘একটি বিশেষ মহল সরকারকে বিভ্রান্তিতে ফেলার উদ্দেশ্যে রোহিঙ্গাদের মিয়ানমারে ফেরত না যেতে ভুল বুঝাচ্ছে। পাশাপাশি সরকারবিরোধী কর্মকাণ্ডেও উৎসাহ জোগাচ্ছে। এ ধরনের অভিযোগ পাওয়া গেলে তাদের বিরুদ্ধে আইনানুগ ব্যবস্থা নেওয়া হবে। যেকোন মূল্যে এ দেশে পালিয়ে আসা রোহিঙ্গাদের মিয়ানমারে ফেরত পাঠানোর ব্যবস্থা করা হবে’। মঙ্গলবার ৩০ জানুয়ারী দুপুরে চট্টগ্রাম বিভাগীয় কমিশনারের সম্মেলন কক্ষে অনুষ্ঠিত বাংলাদেশে অনুপ্রবেশকারী মিয়ানমারের রোহিঙ্গা নাগরিকদের চিহ্নিতকরণ সংক্রান্ত বিভাগীয় কমিটির সভায় সভাপতির বক্তব্যে তিনি এ কথা বলেন।